Správa zo zahraničnej pracovnej cesty

1. Účastník ZPC:
Titul, meno a priezvisko:	Mgr. Janka Halčínová				
Pracovisko:	oddelenie pre OP ĽZ a OPV, odbor pre programy ESF, SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:		hlavný štátny radca
Funkcia:			manažér programovania
Znalosť jazykov:		AJ/C1

2. Zahraničná pracovná cesta:
Štát:				 Belgicko
Mesto:				 Brusel
Vykonaná v dňoch:		 10. 10. – 12. 10. 2016
Prijímajúca organizácia:	 Európska komisia 
Účel cesty:	Účasť na podujatí „OPEN DAYS, the European Week for Regions and Cities“
Spôsob financovania:	Vreckové, stravné, cestovné a ubytovanie hradilo MŠVVaŠ SR

3. Rámcový program pobytu:

10.10.2016	6:50		Odchod z Bratislavy
	11:15		Príchod do Bruselu
	14.00 – 16:30	Účasť na podujatí

11.10.2016	celodenne	Účasť na podujatí

12.10.2016	09:00 – 14:00	Účasť na podujatí
	17:50		Odchod z Bruselu
	21:00		Príchod do Bratislavy
4. Stručný priebeh rokovaní, resp. študijného pobytu:

14. ročník OPEN DAYS European Week of Regions and Cities organizovaných Výborom regiónov a Európskou komisiou sa konal so zámerom na vytvorenie priestoru na diskusiu o súčasnosti a budúcnosti kohéznej politiky.
V rámci podujatia prebehlo vyše 130 workshopov a seminárov. Semináre a workshopy sa zameriavali na skúsenosti z implementovania operačných programov v oblasti kohéznej politiky.
V rámci každého workshopu/seminára odznelo cca 5 prezentácií účastníkov z jednotlivých členských štátov (tvorcovia politiky na národnej i nadnárodnej úrovni, experti a zástupcovia bankového sektora, obchodných kruhov a zástupcovia občianskych zoskupení) nasledovaných diskusiou. 

Prvý deň podujatia (10. októbra 2016)

Podujatie bolo slávnostne otvorené dňa 10. októbra 2016 za účasti podpredsedu Európskeho parlamentu p. Ramón Luis Valcárcel Siso, komisárky pre regionálnu politiku p. Coriny Creţu, predsedu Výboru regiónov p. Markku Markkula a p. Antona Marcinčina, splnomocnenca slovenskej vlády pre podporu najmenej rozvinutých regiónov. Diskusia bola zameraná na politiku súdržnosti v praxi na základe skúseností z terénu a dôvery, ako aj na rozsahu, v akom by mali mestá pôsobiť ako motor pre rast a zamestnanosť.

Slávnostné otvorenie bolo ukončené  predstavením finalistov piatich kategórií súťaže RegioStars.

Druhý deň podujatia (11. októbra 2016)
Workshop „Policymaking in 21st century“ bol zameraný na diskusiu k téme tvorbe politiky „zdola nahor“ vďaka zvýšenej účasti občanov vs. „zhora nadol“ prostredníctvom národných a európskej agendy prostredníctvom tém inteligentnej špecializácie a výsledkovosti. Pri rozhodovaní o rozdelení fin. zdrojov (ktoré sú v konečnom dôsledku limitované) sa pozornosť obracia na otázky účinnosti (založenej na dôkazoch). Diskutéri p. Serena Foracchia, p. Karen Maguire a p.  Andrea Mairate sa zhodli na tom, že je potrebné spolupracovať (najmä v rámci networkingu) – predovšetkým čo sa týka medziregionálnej spolupráce, čo prispeje k využívaniu overených riešení a efektívnej vzájomnej podpore. 
Diskusia bola zameraná na spoluprácu európskych regiónov.
Workshop „Smarter Together – regions and higher education as partners for innovation and growth“ sa zameriaval na podporu regiónov pri skúmaní a zdieľaní skúseností pri vykonávaní stratégií RIS. Dôraz bol kladený na vysoké školy, pretože môžu hrať kľúčovú a transformačnú úlohu v rámci tzv. "znalostného trojuholníka" medzi hospodárstvom, vedou a výskumom.
V rámci workshopu odznelo viacero prípadových štúdií. P. Joe English z Írska predstavil projekt „The Innovation Alliance“ zameraný na spoluprácu univerzít a malých a stredných podnikov. Univerzity vníma ako „regionálne evolučné mechanizmy“, ktoré majú potenciál zhromaždiť a vybudovať okolo seba inovačné HUBy. Benefity univerzít môžu byť: využitie obrovského súboru znalostí, ktoré by inak zostali „uväznené“  iba v akademickom prostredí. Uvedený potenciál zároveň môžu vhodne speňažiť a zároveň sa dostať do centra miestneho  hospodárskeho rozvoja. Benefity pre miestnu samosprávu sú zvýšenie miestnej pracujúcej populácie a zvýšenie produktivity v oblasti, čo vedie k zvýšeniu ziskovosti. 
P. Gábor Zsembera predstavil projekt spolupráce „EIT Climate-KIC”,v rámci ktorého spolupracujú tri zložky vedomostného trojuholníka prostredníctvom systému on-line vzdelávania a mobility (účastník (pioneer) – hosťovská organizácia) v rámci krátkodobých stáží v 11 európskych krajinách. 
Téme mobility sa venoval aj p. John Edwards z DG Joint Research Centre, ktorý upozornil na nové zameranie S3 stratégií na implementáciu stratégie: kritériá výberu projektov, zdroje dosahujúce prijímateľov a monitorovanie implementácie. Rizikovými faktormi pri implementácií S3 stratégií vo vysokom školstve môže byť, že VŠ v rámci svojej autonómie majú rozdielny systém práce, ďalej rozdiely v schopnosti regiónov ovplyvňovať VŠ v regióne, nezáujem/menší záujem regiónov, súťaživosť v rámci systému a rezistencia medzi medzi zamestnancami VŠ k realizácii stratégie.  Predstavil The HESS project s 2 pilotnými projektmi v Španielsku a Rumunsku.
P. Gabriela Macoveiu prezentovala sektorovú spoluprácu businessu a vysokých škôl v severovýchodnej oblasti Rumunska v oblasti poľnohospodárstva, odevného priemyslu, IT sektora a biotechnológií. 
Bola prezentovaná aj S3 Platforma, prostredníctvom ktorej môžu  regióny a mestá sledovať aktuálne výsledky projektu a vytvoriť spoločenstvo praxe. Seminár bol zameraný na diskusiu o tom, ako môžu mestá a regióny podporiť túto agendu. 
Seminár „The Skills Guarantee in your region“ bol venovaný predstaveniu novej agendy ohľadne zručností a pripravovanej tzv. „The Skill Guarantee“, ktorú navrhla EK v snahe poskytnúť dospelým s nízkou kvalifikáciou hodnotenie zručností, kurzy na mieru na zvýšenie ich zručností na minimálnu úroveň a neskôr na získanie vyššej stredné kvalifikáciu alebo rovnocenného dokument a validáciu zručností, ktoré získali. 
Diskusiu otvorila p. Marie-Louise Rönnmark z Výboru regiónov s úvahou na tému, že oblasť zručností sa dotýka 64 miliónov dospelých Európanov, ktorí nemajú ani základnú kvalifikáciu, čo ich môže výrazne ovplyvňovať pri nájdení si primeraného zamestnania.  Dosiahnuť cieľovú skupinu nízko kvalifikovaných však nie je ľahké a ani zamestnávatelia nemajú vždy záujem o ľudí, nemajú kvalitu zamestnateľnosti (pričom nejde o konkrétne pracovné návyky, keďže zamestnávatelia sú ochotní investovať do zamestnanca, aby bol pre nich „šitý na mieru“ – ide o istú kapacitu mať schopnosť osvojiť si tieto zručnosti). 
Zámerom „The Skill Guarantee“ je pomôcť s dospelým nízkou kvalifikáciou získať minimálnu úroveň čitateľskej a matematickej gramotnosti a digitálnych zručností a / alebo širšie súbor zručností a schopností až do úrovne EKR 4 (vyššie sekundárne) kvalifikácie alebo ekvivalentu. Agenda je v súčasnosti v procese rokovaní, bude predložená na schválenie Euŕópskemu parlamentu.  
P. Claire Ariston z francúzskeho ministerstva vzdelávania, vysokých škôl a výskumu  predstavila francúzsky model Bilan de Compétences, založený na individualizovanom hodnotení schopností v hodnotiacich centrách (170). 
P. Sagardui Goikoetxea Miren Gotzone hovorila o programe EMPLEA+, ktorý uplatňujú v Baskicku v Španielsku. 
P. Martina Ní Cheallaigh z EK hovorila o rastúcej podpore pre uznávanie výsledkov neformálneho a informálneho vzdelávania. 
P. Tamás Jankó hovoril o príkladoch z Maďarska (poskytovanie na mieru šitého ohodnotenia zručností, poradenstva a vzdelávacích kurzov) a prihovárala sa za motiváciu zamestnávateľov pre vytváranie tzv. „inkluzívnych“ pracovných miest pre dlhodobo nezamestnaných/osoby s nízkou kvalifikáciou. 
P. Myriam Schauwers z valónskeho regiónu v Belgicku hovorila o potrebe spoločných projektov tvorených politickými, inštitucionálnymi stranami a poradenskými službami k pre vzdelávanie účastníkov CŽV a sociálnych partnerov.

Tretí deň podujatia (12. októbra 2016)

Workshop „Accelerating the digital transformation of government“ bol zameraný na prezentáciu nového akčného plánu eGovernment 2016 -2020, ktorého cieľom je urýchliť digitálnu transformáciu vládnutia v EÚ. 20 preddefinovaných aktivít v akčnom pláne rieši modernizáciu verejnej správy pomocou informačných a komunikačných technológií, mobilitu občanov a podnikov v EÚ a uľahčenie digitálnej interakcie so službami štátu pre poskytovanie vysoko kvalitných verejných služieb.
Akčný plán zameraný na podporu prístupu „once only (entry)“ predstavila p. Andrea Halmos z EK. 
P. Joran Frik and Debby van der Schuit prezentovali holandský projekt, v rámci ktorého majú byť do konca roku 2016 európskej verejnosti prístupné služby 81 municipalít v Holandsku.
P. Isabel Rosa predstavila systém jednotnej platformy pre verejné obstarávanie eProcurement  z Portugalska. 
Seminár „Universities as launching hubs for entrepreneurial learning in cities“ sa prostredníctvom viacerých prípadových štúdií zameriaval na otázky toho, ako vytvoriť priaznivé podnikateľské prostredie v univerzitnom prostredí. 
P. Alexandros Papaderos predstavil príklad Technickej university z Mníchova ako podnikateľskej university prostredníctvom prepojenia talent a businessu. TUM využíva uvoľnenie potenciálu výskumných pracovníkov, systém proaktívnej podpory pre podnikateľov, optimalizáciu start-up-infraštruktúry, ponúka prístup pre odborníkov, partnerov, investorov, zákazníkov, overené praktické metódy a nástroje, interakciu cez priestorové integrácie a zamestnávanie “podnikateľských” profesorov, rovnako ako aj podnikateľské networky. Na TUM sa uplatňuje podnikateľský výskum, ktorý spája vedu a prax. 
Marcel van Geffen z THUAS hovoril o kreatívnom myslení typu “out of the box” a o potrebe zmeny perspektívy. 
Lisa Lombardi z Digital Wallonia hovorila o potrebe networkingu, aby autori ideí našli podporu pre ich praktickú realizáciu. 
Jaya Thomlison z Nórska hovorila o podpore start-upov a o rozvoji nových kreatívnych ideí pre business. 

5. Odporúčané závery:
Naďalej si vymieňať skúsenosti s členskými štátmi a expertmi na otázky súvisiace so znalostnou ekonomikou a výsledkovo orientovaným vzdelávaním.

Z:   SŠFEÚ                                                                                           T: priebežne  

6.   Prehľad prinesenej dokumentácie a miesto jej uloženia
Dokumentácia zo ZPC je k dispozícii u účastníčky ZPC Mgr. Janky Halčínovej. Správa zo ZPC je zverejnená na internetovej stránke MŠVVaŠ SR. Dokumentácia z podujatia je zároveň prístupná na webovom sídle http://ec.europa.eu/regional_policy/regions-and-cities/2016/index.cfm

7.   Osobitne vyhodnotený očakávaný prínos ZPC
Osobitným prínosom je zdieľanie informácií, poznatkov a skúseností z praxe jednotlivých členských štátov EÚ v súvislosti s implementáciou operačných projektov, z ktorých môže MŠVVaŠ SR sprostredkovateľský orgán pre OP Ľudské zdroje čerpať pri nastavovaní a prípadnej modifikácii implementačných procesov.

8.    Spôsob zverejnenia výsledkov ZPC, prenos získaných informácií
Správa bude zverejnená na internetovej stránke MŠVVaŠ SR. Výsledky ZPC budú prezentované na najbližšej porade oddelenia pre OPV a OP ĽZ.

9.    Percentuálny pomer

Mgr. Janka Halčínová 	OP ĽZ - 100 %

Súhlasím so zverejnením správy na internete.

Správu vypracoval: 

Mgr. Janka Halčínová
								.......................................

Dátum: 

19. októbra 2016

So správou súhlasí: 

Mgr. Veronika Paľková
vedúca oddelenia pre OP ĽZ a OPV					.......................................

Mgr. Stanislav Gernic
riaditeľ odboru pre programy ESF					.......................................

Správu schválil: 

Ing. Juraj Gmiterko
poverený vedením sekcie štrukturálnych fondov EÚ		.......................................